[pic] | COMISIA COMUNITĂŢILOR EUROPENE |

Bruxelles, 3.7.2009

COM(2009) 335 final

RAPORT AL COMISIEI

PRIVIND ACTIVITATEA COMITETELOR ÎN 2008 {SEC(2009) 913}

RAPORT AL COMISIEI

PRIVIND ACTIVITATEA COMITETELOR ÎN 2008

În conformitate cu articolul 7 alineatul (4) din Decizia 1999/468/CE a Consiliului din 28 iunie 1999 (denumită în continuare „Decizia privind comitologia”), Comisia prezintă în cele ce urmează raportul anual privind activitatea comitetelor în 2008. Acest raport conține o prezentare a evoluțiilor survenite în sistemul de comitologie și un rezumat al activităților comitetelor, precum și o anexă cu statistici detaliate privind activitatea comitetelor individuale[1].

1. PREZENTAREA EVOLUțIILOR RECENTE ALE SISTEMULUI DE COMITOLOGIE

1.1. Punerea în aplicare a reformei procedurii de comitologie (Decizia nr. 2006/512/CE a Consiliului de modificare a Deciziei 1999/468/CE a Consiliului)

1.1.1. Aliniere

Exercițiul de aliniere, care vizează alinierea actelor de bază existente la noua procedură de reglementare cu control (PRC) introdusă prin Decizia 2006/512/CE a Consiliului, a continuat în 2008[2] prin adoptarea de către Parlamentului European și Consiliu a primului set de „alinieri prioritare” la 11 martie 2008[3], urmată de adoptarea, la 22 octombrie 2008, a două regulamente „omnibus”, și anume „omnibus partea 1”[4] și „omnibus partea 3”[5], care fuzionează și modifică 59 și, respectiv, 4 acte legislative de bază, precum și a regulamentului „omnibus partea 2”[6], care vizează 47 de acte legislative de bază și care a fost adoptat la 11 martie 2009.

În februarie 2008, Comisia a adoptat o propunere pentru un al patrulea regulament omnibus[7], care vizează alinierea a 46 de acte.

În plus, în rezoluția sa din 23 septembrie 2008, Parlamentul European a invitat Comisia să prezinte propuneri pentru aliniere a 14 acte legislative de bază suplimentare. Comisia a examinat aceste instrumente cu atenție, însă nu a considerat adecvată prezentarea de propuneri pentru toate acestea deoarece, inter alia , unele au fost deja aliniate prin alte acte sau pentru că, în opinia Comisiei, competențele de executare pe care le conțin nu fac obiectul PRC. Ca urmare a acestei evaluări, Comisia a adoptat, la 30 martie 2009[8], o propunere pentru un al cincilea și ultim regulament omnibus care vizează două acte legislative de bază.

1.1.2. Revizuirea acordului interinstituțional

La 3 iunie 2008, a fost adoptat un acord interinstituțional revizuit între Parlamentul European și Comisie privind procedurile de punere în aplicare a Deciziei privind comitologia[9]. Prin această revizuire, acordul se aliniază la schimbările survenite în procedurile de comitologie introduse prin Decizia 2006/512/CE a Consiliului, în special la PRC, precum și la declarațiile anexate privind transparența și îmbunătățirea registrului de comitologie[10]. În plus, acordul revizuit are drept obiectiv eficientizarea măsurilor convenite între cele două instituții.

1.1.3. Comitologie și transparență: înregistrarea și depozitarea documentelor de comitologie

Într-o declarație referitoare la articolul 7 alineatul (3) din Decizia privind comitologia (declarația privind transparența)[11], Comisia s-a angajat să îmbunătățească registrul de comitologie, pentru a permite Parlamentului European să urmărească mai bine diferitele etape și calendarul fiecărei proceduri de comitologie și să facă distincție între diversele tipuri de documente primite.

Prin urmare, ca măsură de însoțire a reformării Deciziei privind comitologia, Comisia a dezvoltat un registru de comitologie nou și mult îmbunătățit pentru a facilita un acces mai transparent și mai coerent al Parlamentului European și al publicului larg la documente și la alte informații relevante. Noul registru a devenit operațional la 1 aprilie 2008[12].

1.2. Dezvoltarea jurisprudenței

În hotărârea de la 1 aprilie 2008 (cauzele conexate C-14/06 și C-295/06, Parlamentul European și Regatul Danemarcei/Comisia Comunităților Europene), Curtea de Justiție a anulat punctul 2 din anexa la Decizia 2005/717/CE a Comisiei[13] de modificare, în scopul adaptării la progresul tehnic a anexei la Directiva privind restricțiile de utilizare a anumitor substanțe periculoase în echipamentele electrice și electronice[14] în ceea ce privește exceptarea decabromdifenilului eter (decaBDE) de la utilizarea în aplicațiile polimerice. Curtea a declarat, de asemenea, că efectele acestei dispoziții trebuie totuși menținute până la 30 iunie 2008 inclusiv.

Curtea a concluzionat că decizia respectivă, care era echivalentă unei exceptări generale a utilizării decaBDE în echipamentele electrice și electronice, a fost adoptată fără să fie respectate condițiile prevăzute de legiuitorul comunitar la articolul 5 alineatul (1) din Directiva privind restricțiile de utilizare a anumitor substanțe periculoase și era contrară obiectivului urmărit de legiuitor, și anume acela de a stabili principiul interzicerii componentelor menționate în directiva respectivă. Prin adoptarea deciziei privind exceptarea decaBDE, Comisia a încălcat astfel articolul 5 alineatul (1).

Prin urmare, Curtea a confirmat principiul general potrivit căruia Comisia este autorizată, în exercitarea competențelor sale de executare, să adopte toate măsurile necesare sau corespunzătoare în vederea punerii în aplicare a legislației de bază, cu condiția ca acestea să nu fie contrare acestei legislații.

2. PREZENTAREA GENERALă A ACTIVITățILOR

2.1 Numărul de comitete și reuniuni

Este important să se facă distincție între comitetele de comitologie, pe de o parte, și celelalte entități, în special „grupurile de experți” create chiar de către Comisie, pe de altă parte. Acestea din urmă oferă expertiză Comisiei în pregătirea și punerea în aplicare a politicilor, pe când comitetele de comitologie asistă Comisia în exercitarea competențelor de executare care i-au fost conferite prin actele legislative de bază. Prezentul raport este dedicat exclusiv comitetelor de comitologie. Numărul comitetelor de comitologie la data de 31 decembrie 2008 a fost calculat pe sectoare de activitate (a se vedea tabelul I ). Cifrele pentru anul precedent (situația la 31 decembrie 2007) sunt prezentate, de asemenea, pentru comparație.

Tabelul I – Numărul total al comitetelor

Sectorul de politici | 2007 | 2008 |

Întreprinderi și Industrie (ENTR) | 33 | 34 |

Ocuparea Forței de Muncă, Afaceri Sociale și Egalitate de Șanse (EMPL) | 4 | 5 |

Agricultură și Dezvoltare Rurală (AGRI) | 31 | 28 |

Energie și Transporturi (TREN) | 35 | 36 |

Mediu (ENV) | 35 | 35 |

Cercetare (RTD) | 5 | 6 |

Societatea Informațională și Media (INFSO) | 9 | 9 |

Pescuit și Afaceri Maritime (MARE) | 4 | 4 |

Piața Internă (MARKT) | 13 | 14 |

Politica Regională (REGIO) | 1 | 1 |

Impozitare și Uniune Vamală (TAXUD) | 11 | 10 |

Educație și Cultură (EAC) | 6 | 7 |

Sănătate și Consumatori (SANCO) | 17 | 17 |

Justiție, Libertate și Securitate (JLS) | 21 | 24 |

Relații Externe (RELEX) | 3 | 3 |

Comerț (TRADE) | 12 | 12 |

Extindere (ELARG) | 3 | 3 |

EuropeAid (AIDCO) | 9 | 8 |

Ajutor Umanitar (ECHO) | 1 | 1 |

Statistici (ESTAT) | 9 | 9 |

Buget (BUDG) | 2 | 2 |

Oficiul de Luptă Antifraudă (OLAF) | 1 | 1 |

Tehnologia informației (DIGIT) | 1 | 1 |

TOTAL | 266 | 270 |

În general, comitetele de comitologie pot fi clasificate în funcție de tipul de procedură conform căreia își desfășoară activitatea (procedura de consultare, procedura de gestionare, procedura de reglementare, procedura de reglementare cu control și procedura de salvgardare – a se vedea tabelul II). Dat fiind că anumite comitete aplică proceduri multiple (variind de la procedura de consultare la procedura de reglementare, la care se adaugă procedura de salvgardare), acestea au fost diferențiate de comitetele care funcționează conform unei proceduri unice.

TABELUL II – NUMăRUL COMITETELOR PE PROCEDURI (2008)

Tipul procedurii | Comitete care funcționează conform mai multor proceduri |

Consultare | Gestionare | Reglementare | Reglementare cu control | Salvgardare |

ENTR | 6 | 3 | 15 | 0 | 0 | 10 |

EMPL | 2 | 0 | 2 | 0 | 0 | 1 |

AGRI | 0 | 19 | 5 | 0 | 0 | 4 |

TREN | 3 | 3 | 9 | 0 | 0 | 21 |

ENV | 0 | 2 | 21 | 0 | 0 | 13 |

RTD | 0 | 2 | 0 | 0 | 0 | 4 |

INFSO | 0 | 4 | 0 | 0 | 0 | 5 |

MARE | 0 | 1 | 0 | 0 | 0 | 3 |

MARKT | 1 | 1 | 7 | 2 | 0 | 3 |

REGIO | 0 | 0 | 0 | 0 | 0 | 1 |

TAXUD | 1 | 3 | 5 | 0 | 0 | 1 |

EAC | 1 | 1 | 0 | 0 | 0 | 5 |

SANCO | 2 | 0 | 8 | 0 | 0 | 7 |

JLS | 4 | 1 | 4 | 2 | 0 | 13 |

RELEX | 0 | 2 | 0 | 0 | 0 | 1 |

TRADE | 3 | 3 | 3 | 0 | 0 | 2 |

ELARG | 0 | 3 | 0 | 0 | 0 | 0 |

AIDCO | 0 | 7 | 0 | 0 | 0 | 1 |

ECHO | 0 | 0 | 0 | 0 | 0 | 1 |

ESTAT | 0 | 3 | 2 | 0 | 0 | 4 |

BUDG | 1 | 0 | 1 | 0 | 0 | 0 |

OLAF | 0 | 0 | 1 | 0 | 0 | 0 |

DIGIT | 0 | 1 | 0 | 0 | 0 | 0 |

TOTAL | 24 | 59 | 83 | 4 | 0 | 100 |

Cifrele indică faptul că peste 31% din comitete (83 din 270) funcționează exclusiv conform procedurii de reglementare, urmate de un număr mai mic de comitete care funcționează exclusiv conform procedurii de gestionare (59). Cu toate acestea, majoritatea comitetelor (37%) funcționează conform mai multor proceduri (100 din 270). Defalcarea pe sectoare de politică arată că utilizarea diverselor tipuri de proceduri variază de la un sector de politică la altul. În anumite sectoare de politică se poate observa totuși predominarea clară a unei anumite proceduri: de exemplu, în sectoarele energiei și transporturilor, mediului, precum și în sectorul întreprinderilor și industriei se lucrează cu numeroase comitete conform procedurii de reglementare, pe când în sectorul a griculturii un număr mare de comitete funcționează conform procedurii de gestionare.

Numărul comitetelor nu reprezintă singurul indicator al activității la nivel de comitologie. Numărul reuniunilor desfășurate în 2008 reflectă intensitatea activității în general, la nivel de sector și în cadrul comitetelor individuale ( tabelul III ).

TABELUL III – NUMăRUL REUNIUNILOR

2007 | 2008 | 2007 | 2008 |

ENTR | 42 | 57 | SANCO | 167 | 123 |

EMPL | 5 | 4 | JLS | 31 | 37 |

AGRI | 256 | 226 | RELEX | 4 | 4 |

TREN | 67 | 60 | TRADE | 23 | 24 |

ENV | 75 | 57 | ELARG | 12 | 6 |

RTD | 60 | 62 | AIDCO | 35 | 38 |

INFSO | 30 | 28 | ECHO | 7 | 6 |

MARE | 17 | 15 | ESTAT | 19 | 16 |

MARKT | 43 | 42 | BUDG | 7 | 5 |

REGIO | 9 | 9 | OLAF | 3 | 3 |

TAXUD | 91 | 114 | DIGIT | 3 | 3 |

EAC | 15 | 14 | TOTAL | 1 021 | 953 |

După cum a fost cazul și în 2007, cele mai multe reuniuni (226) au fost organizate în sectorul agriculturii deoarece gestionarea diferitelor piețe agricole necesită reuniuni frecvente. După agricultură urmează sectorul sănătății și consumatorilor, cu 123 de reuniuni, și cel al impozitării și uniunii vamale, cu 114 reuniuni.

2.2 Numărul de avize și măsuri de punere în aplicare

Asemenea rapoartelor anterioare, prezentul raport prezintă cifrele globale referitoare la avizele formale emise de comitete și la măsurile de punere în aplicare ulterioare (și anume, acte legislative sau decizii administrative și de finanțare) adoptate de Comisie[15]. Aceste cifre măsoară „rezultatele” concrete ale comitetelor (a se vedea tabelul IV ). Numărul total de avize emise de comitete în 2008 a fost de 2 185 (în comparație cu 2 613 în 2007); numărul de măsuri de punere în aplicare adoptate de Comisie a fost de 2 022 (în comparație cu 2 522 în 2007).

Tabelul iv - Numărul de avize și măsuri de punere în aplicare adoptate ( 2008)

Avize | Măsuri de punere în aplicare | Avize | Măsuri de punere în aplicare |

ENTR | 362 | 307 | SANCO | 358 | 311 |

EMPL | 21 | 20 | JLS | 117 | 106 |

AGRI | 456 | 439 | RELEX | 0 | 0 |

TREN | 68 | 63 | TRADE | 11 | 12 |

ENV | 78 | 85 | ELARG | 69 | 69 |

RTD | 168 | 168 | AIDCO | 115 | 110 |

INFSO | 79 | 79 | ECHO | 47 | 47 |

MARE | 39 | 39 | ESTAT | 23 | 20 |

MARKT | 26 | 16 | BUDG | 4 | 6 |

REGIO | 4 | 0 | OLAF | 3 | 0 |

TAXUD | 65 | 55 | DIGIT | 1 | 1 |

EAC | 71 | 69 | TOTAL | 2 185 | 2 022 |

Numărul mare de măsuri de punere în aplicare adoptate în anumite sectoare de politici – Agricultură (439), Întreprinderi (307), Sănătate și Protecția Consumatorilor (311), Cercetare (168) și EuropeAid (110) – reflectă din nou intensitatea activităților delegate Comisiei în aceste domenii[16]. În comparație cu anul precedent, s-a constatat o scădere, în special în ceea ce privește Agricultura (439 de măsuri de punere în aplicare 2008, în comparație cu 963 în 2007) și EuropeAid (110 în 2008, în comparație cu 388 în 2007).

2.3 Utilizarea procedurii de reglementare cu control (PRC)

Cifrele prezentate în tabelul IV în ceea ce privește numărul de măsuri de punere în aplicare adoptate includ numărul de măsuri adoptate conform PRC. În 2008, numărul lor se ridică la 71, sectorul mediului fiind acela care utilizează cel mai mult această procedură (21 de măsuri), urmat de Întreprinderi și industrie (13 măsuri) (a se vedea tabelul V ).

Consiliul și Parlamentul European și-au exercitat dreptul de veto la proiectele de măsuri în numai 10% din cazuri (7 măsuri):

- Consiliul s-a opus la adoptarea a șase proiecte de măsuri în domeniul mediului , pe motiv că acestea depășeau competențele de executare conferite în instrumentele de bază în măsura în care impuneau statelor membre obligația de a comunica măsurile de transpunere adoptate prin intermediul unor tabele de corespondență. Prin urmare, Comisia a eliminat dispozițiile contestate din proiectele de măsuri și le-a prezentat din nou, în versiunea modificată, comitetelor competente;

- Parlamentul European s-a opus adoptării unui proiect de măsuri în domeniul pieței interne , pe motiv că aceasta depășea competențele de executare conferite în instrumentul de bază în măsura în care cuprindea o dispoziție care depășea sfera unei ajustări tehnice, ceea ce impunea ca aceasta să fie tratată în conformitate cu procedura de codecizie. Prin urmare, Comisia a eliminat dispoziția contestată și a prezentat din nou comitetelor competente proiectul de măsuri în versiunea modificată.

TABELUL V – Numărul măsurilor de punere în aplicare adoptate în conformitate cu procedura de reglementare cu control (PRC) ( 2008)

Nr. de măsuri adoptate conform PRC | Nr. de cazuri în care PE s-a opus adoptării proiectelor de măsuri conform PRC | Nr. de cazuri în care Consiliul s-a opus adoptării proiectelor de măsuri conform PRC |

ENTR | 13 | 0 | 0 |

EMPL | 0 | 0 | 0 |

AGRI | 0 | 0 | 0 |

TREN | 9 | 0 | 0 |

ENV | 21 | 0 | 6 |

RTD | 0 | 0 | 0 |

INFSO | 0 | 0 | 0 |

MARE | 0 | 0 | 0 |

MARKT | 10 | 1 | 0 |

REGIO | 0 | 0 | 0 |

TAXUD | 8 | 0 | 0 |

EAC | 0 | 0 | 0 |

SANCO | 3 | 0 | 0 |

JLS | 0 | 0 | 0 |

RELEX | 0 | 0 | 0 |

TRADE | 0 | 0 | 0 |

ELARG | 0 | 0 | 0 |

AIDCO | 0 | 0 | 0 |

ECHO | 0 | 0 | 0 |

ESTAT | 3 | 0 | 0 |

BUDG | 4 | 0 | 0 |

OLAF | 0 | 0 | 0 |

DIGIT | 0 | 0 | 0 |

TOTAL | 71 | 1 | 6 |

3. INFORMAțII DETALIATE PRIVIND ACTIVITățILE COMITETELOR

În anexa la prezentul raport sunt prezentate informații detaliate privind activitatea comitetelor individuale în 2008, clasificate în funcție de diferitele departamente vizate ale Comisiei. Anexa cuprinde, de asemenea, informații privind schimbările survenite în numărul comitetelor și situațiile specifice legate de anumite proiecte de măsuri, precum avize nefavorabile, sesizări ale Consiliului sau opuneri ale Consiliului sau ale Parlamentului în cadrul PRC.

[1] Anexa este prezentată ca document de lucru separat al serviciilor Comisiei.

[2] Pentru mai multe informații privind contextul procesului de aliniere, precum și activitățile desfășurate în acest sens în 2007, puteți consulta raportul Comisiei privind activitatea comitetelor în 2007 [COM(2008)844 final].

[3] JO L 76, 19.3.2008; JO L 81, 20.3.2008; JO L 97, 9.4.2008.

[4] Regulamentul (CE) nr. 1137/2008, JO L 311, 21.11.2008, p.1.

[5] Regulamentul (CE) nr. 1103/2008, JO L 304, 14.11.2008, p. 80.

[6] JO L 87, 31.3.2009, p. 109.

[7] COM(2008)71.

[8] COM(2009)142.

[9] JO C 143, 10.6.2008, p. 1.

[10] JO C 171, 22.7.2006, p. 21.

[11] JO C 171, 22.7.2006, p. 21.

[12] http://ec.europa.eu/transparency/regcomitology/index_en.htm.

[13] Decizia nr. 2005/717/CE din 13 octombrie 2005.

[14] Directiva 2002/95/CE a Parlamentului European și a Consiliului privind restricțiile de utilizare a anumitor substanțe periculoase în echipamentele electrice și electronice.

[15] Trebuie menționat faptul că pot exista discrepanțe între numărul de avize și numărul de măsuri de punere în aplicare adoptate într-un anumit an. Motivele care stau la baza acestor discrepanțe sunt explicate în introducerea la anexă.

[16] Trebuie precizat faptul că numai numărul de măsuri adoptate nu indică importanța politică, economică sau financiară a deciziilor luate.